
Nr. Pl-x 195


AVIZ

asupra propunerii legislative pentru  modificarea şi completarea Legii nr. 41/1994 privind organizarea şi funcţionarea Societăţii  Române de Radiodifuziune şi Societăţii Române de Televiziune, republicată


În conformitate cu prevederile art. 89 şi 108 din Regulamentul Camerei Deputaţilor,republicat, Comisia juridică, de disciplină şi imunităţi a fost sesizată, spre dezbatere şi avizare,în procedură de urgenţă,cu propunerea legislativă pentru  modificarea şi completarea Legii nr. 41/1994 privind organizarea şi funcţionarea Societăţii  Române de Radiodifuziune şi Societăţii Române de Televiziune, republicată , trimisă cu adresa nr. Pl-x 195 din 23 mai 2005, înregistrată  sub nr. 31/409 din 23.05.2005.

 
Camera Deputaţilor este prima Cameră sesizată.
           
Potrivit prevederilor art. 60 din Regulamentul Camerei Deputaţilor, comisia a dezbătut propunerea legislativă, menţionată mai sus, în şedinţa din 1 iunie 2005.


Membrii comisiei au examinat propunerea legislativă supusă avizării, expunerea de motive şi avizul favorabil al  Consiliului Legislativ nr.602/25.05.2005.

În urma dezbaterilor, comisia, în unanimitate, a hotărât avizarea favorabilă a propunerii legislative, cu amendamentele admise care sunt redate în anexă la prezentul aviz. 


În raport de obiectul şi conţinutul său, ce vizează modificarea unei legi organice, propunerea legislativă face parte din categoria legilor organice.

Anexa:
Amendamente admise:
	Nr.crt.
	Text  din  propunerea legislativă
	Text propus de comisiei (autorul amendamentului)
	Motivare

	1.
	    Articol unic: Legea  nr.41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată, se modifică şi se completează:

1. Art.18. alin.(3) se modifică şi va avea următorul cuprins:

„(3)  Directorul general al societăţii nu poate fi nici preşedintele consiliului de administraţie, nici membru în Consiliul de  administraţie”.


	     Articol unic: Legea  nr.41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată, se modifică şi se completează:

2. Art.18. alin.(3) se modifică şi va avea următorul cuprins:

„(3)  Directorul general al societăţii răspunde exclusiv de activitatea editorială şi nu poate fi nici preşedintele consiliului de administraţie, nici membru în Consiliul de  administraţie”.
     Autor: deputat Sergiu Andon..


	       Pentru rigoarea textului, se precizează  competenţa ce îi revine directorului general.

	2.
	     4. La art.19 alin.(2) se introduce  un nou punct, f), având următorul conţinut:

     „f) Clubul Român de Presă, pentru un loc”.
	       4. La art.19 alin.(2) se introduce  un nou punct, f), având următorul conţinut:

       „f) un reprezentant al societăţii  civile,  validat de Parlament”.
     Autor: deputat Sergiu Andon..
	      Este justificat ca alături de reprezentanţii salariaţilor să facă  parte din Consiliul de administraţie şi un reprezentant al societăţii civile, pentru a se asigura în acest fel transparenţa.  Nu este firesc însă a se nominaliza prin lege una dintre cele 37  organizaţii de ziarişti, contestată de o parte a obştii gazetăreşti. Soluţia propusă este analogă celei ce se aplică în cazul structurii Consiliului Superior al Magistraturii.


	3.
	     14. Art. 46 alin.(7) se modifică şi va avea următorul cuprins:
     „(7) Respingerea de către Parlament a raportului anual de activitate în doi ani consecutiv, atrage demiterea, de drept, a  consiliului de administraţie respectiv”.
	       14 – Se elimină.
Autor: deputat Sergiu Andon.

	      Majorarea perioadei prevăzute de lege de la  un an la doi ani nu se justifică. Soluţia ar bagateliza votul negativ al Parlamentului. Prin eliminarea acestui punct, rămâne în vigoare textul din lege, potrivit căruia măsura demiterii de drept  al Consiliului de administraţie este atrasă ca urmare a  respingerii raportului anual prezentat de instituţie Parlamentului.


PREŞEDINTE,
Sergiu Andon

Consilier

Dr. Corneliu Manda

